Ritratt: Miguela Xuereb .td_uid_2_616987f857e5d_rand.td-a-rec-img{text-align:left}.td_uid_2_616987f857e5d_rand.td-a-rec-img img{margin:0 auto 0 0} Għall-ewwel darba fl-istorja politika, fil-baġit ma hemmx parti ddedikata għal Għawdex u b'hekk din il-gżira ġiet minsija kompletament. Dan qalu l-Kelliem tal-Partit Nazzjonalista għal Għawdex, Chris Said fi stqarrija l-Ġimgħa, hekk kif qal li Għawdex qed jingħata biss 2.8% tan-nefqa kapitali tal-pajjiż kollu, "nefqa kapitali miżera meta tikkusidra li Għawdex għandu territorju li jġib t-terz ta' Malta u li jrid ikampa mal-insularitá doppja." L-istqarrija tal-PN ħarġet wara li lbieraħ, il-Ministru għal Għawdex Clint Camilleri qal li fil-baġit li ppreżenta t-Tnejn li għadda l-Ministru tal-Finanzi Clyde Caruana, Għawdex ġie allokat l-akbar baġit fl-istorja. Iżda għall-kuntrarju ta' baġits oħra fid-diskors ta' din is-sena l-Ministru tal-Finanzi Clyde Caruana ma ddedikax kapitlu sħiħ għal Għawdex. B'kollox Caruana semma' lil Għawdex għal madwar 20 darba biss fid-diskors tal-baġit u kienu biss ftit id-drabi li semma' miżuri immirati speċifikament għal Għawdex. Għawdex ġie allokat l-akbar baġit fl-istorja – Camilleri Fl-istqarrija, l-Partit Nazzjonalista kkrittika lill-Gvern li kien wiegħed xogħol għall-Għawdxin kollha f' Għawdex stess, hekk kif qal li bħalissa hemm tliet darbiet aktar Għawdxin jaħdmu Malta milli kien hemm fl-2013. Semma wkoll numru ta' proġetti msemmija fid-diskors tal-baġit li "ilhom is-snin jiġu mwegħda u baqgħu ma sarux jew ma tlestewx", fosthom l-iskola primarja fir-Rabat, ir-restawr tal-akwedott, wegħda ta' investiment fil-Heliport u r-reverse osmosis ta' Ħondoq. Said qal ukoll li numru ta' proġetti li ilhom jiġu mwegħda issa "intesew għal kollox!" "Ma jissemmewx u ma hemm l-ebda flus allokati għad-dar tal-anzjani f'Għajnsielem, il-bini ta' Qorti l-ġdid, il-cruise liner terminal, yacht marina u ħafna iżjed," saħaq Chris Said. Semma wkoll it-toroq li qed isiru f'Għawdex, hekk kif qal li "l-uniku triq li nbniet mill-ġdid f'dawn l-aħħar disa' snin – Triq mill-Imġarr għan-Nadur – ilha erba' snin minn meta beda x-xogħol u għadha mhix lesta." "Issemma wkoll il-Mużew ta' Għawdex bil-Ministru jonqos li jispjega għaliex fuq dan il-proġett intilfu 5 miljun ewro fondi tal-UE u għaliex sentejn ilu intefqu żewġ miljuni mill-fondi tal-UE fuq sitt coaches u dawn qatt ma ntużaw," żied jgħid Said. Il-Kelliem tal-PN għal Għawdex tkellem ukoll dwar ir-raba' vapur, hekk kif ma ssemmiex li se jinġieb vapur ġdid u li jixraq u dwar l-Isptar Ġenerali ta' Għawdex u bini ta' sptar ġdid li suppost kellu jkun lest f'Ġunju tal-2018. "Mill-baġit joħroġ illi fis-sena 2022 Steward se jingħataw 20 miljun euro aktar minn dak li ngħataw din is-sena. Is-serqa u ħadma bis-saħħa tal-Għawdxin se tkompli wkoll is-sena li ġejja u l-Ministru għal Għawdex mhu qed jagħmel xejn biex iwaqqaf dan," kompla jgħid Said. Qal ukoll kif il-baġit ma jsemmiex miżuri u inizjattivi fuq il-biedja u s-sajd f' Għawdex u li l-uniku proġett imsemmi għas-settur tal-edukazzjoni hija l-iskola primarja tar-Rabat li ilha tissemma f'seba' budgets konsekuttivi u għadha mhix lesta. Finalment, Said stqarr li fil-baġit Għawdex mhux talli ġie relegat iżda sparixxa mill-prijoritajiet tal-Gvern "tant li lanqas biss ġie dedikat sezzjoni għalih." .td_uid_3_616987f8585f0_rand.td-a-rec-img{text-align:left}.td_uid_3_616987f8585f0_rand.td-a-rec-img img{margin:0 auto 0 0}